ΨΗΦΙΣΜΑ ΤΟΥ ΣΥΜΒΟΥΛΙΟΥ της 9ης Ιουνίου 1997 για την πρόληψη και τον περιορισμό του χουλιγκανισμού με την ανταλλαγή εμπειριών, την απαγόρευση εισόδου σε στάδια και την πολιτική στον τομέα των μέσων μαζικής ενημέρωσης (97/C 193/01)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη ότι, δυνάμει του άρθρου Κ.1 σημείο 9 της συνθήκης για την Ευρωπαϊκή Ένωση, η αστυνομική συνεργασία θεωρείται από τα κράτη μέλη ως θέμα κοινού ενδιαφέροντος,

Εκτιμώντας:

ότι, στη σύστασή του της 22ας Απριλίου 1996 (1), το Συμβούλιο χάραξε κατευθυντήριες γραμμές για την πρόληψη και τον περιορισμό των ταραχών που έχουν σχέση με ποδοσφαιρικούς αγώνες 7

ότι το Συμβούλιο ενέκρινε κοινή δράση (2) σχετικά με τη συνεργασία μεταξύ αστυνομικών δυνάμεων σε υπό ευρεία έννοια συγκεντρώσεις 7

ότι τα συμπεράσματα και οι συστάσεις που προέκυψαν από το σεμινάριο για τον ποδοσφαιρικό χουλιγκανισμό που πραγματοποιήθηκε στις 19 και 20 Μαρτίου στο Άμστερνταμ τονίζουν ότι υπάρχει ανάγκη μεγαλύτερης συνεργασίας μεταξύ αστυνομικών δυνάμεων για ορισμένα θέματα πρόληψης και περιορισμού των ταραχών που έχουν σχέση με ποδοσφαιρικούς αγώνες 7

ότι η απαγόρευση εισόδου στα στάδια, στις χώρες που προσφεύγουν στο μέτρο αυτό, έχει αποδειχθεί αποτελεσματική στην πρόληψη και τον περιορισμό ταραχών που έχουν σχέση με εθνικούς ποδοσφαιρικούς αγώνες και επιβάλλεται σε ορισμένα κράτη μέλη από ποδοσφαιρικές ενώσεις βάσει του αστικού δικαίου ενώ σε άλλα κράτη μέλη επιβάλλεται από τις αρμόδιες για την επιβολή του νόμου αρχές βάσει του δημοσίου δικαίου 7

ότι εναπόκειται στα κράτη μέλη να καθορίσουν εάν και υπό ποίους όρους μπορεί να επιβληθεί απαγόρευση εισόδου στα στάδια και ενδεχομένως, σε ποια βάση, και ότι είναι ευκταίο η απαγόρευση που έχει επιβληθεί σε ένα κράτος μέλος να ισχύει και για τους ευρωπαϊκούς ποδοσφαιρικούς αγώνες που διεξάγονται στα άλλα κράτη μέλη 7

ότι, λόγω της αυξανόμενης κινητικότητας και της ανάπτυξης των μέσων επικοινωνίας, υπάρχει ανάγκη καλύτερης κατανόησης των διεθνών εξελίξεων σχετικά με τον ποδοσφαιρικό χουλιγκανισμό 7

ότι μια κατάλληλη στρατηγική στον τομέα των μέσων μαζικής ενημέρωσης και οι τακτικές ανταλλαγές γνώσεων και εμπειρίας μεταξύ των εμπειρογνωμόνων θα μπορούσαν να συμβάλουν στον περιορισμό και τον έλεγχο των ταραχών κατά τους ποδοσφαιρικούς αγώνες,

ΕΚΔΙΔΕΙ ΤΟ ΠΑΡΟΝ ΨΗΦΙΣΜΑ:

1. Οι αρμόδιοι υπουργοί καλούν τις ποδοσφαιρικές ομοσπονδίες τους να εξετάσουν, σύμφωνα με το εθνικό τους δίκαιο, με ποιο τρόπο οι απαγορεύσεις εισόδου σε στάδια που επιβάλλονται βάσει του αστικού δικαίου θα μπορούσαν να ισχύουν και για αγώνες σε ευρωπαϊκά πλαίσια.

2. Θα ήταν σκόπιμο να καταρτίζεται ετησίως έκθεση για την κρατούσα κατάσταση στα κράτη μέλη, όσον αφορά τον ποδοσφαιρικό χουλιγκανισμό και για οιεσδήποτε σχετικές εξελίξεις στις προσπάθειες αντιμετώπισης αυτού του προβλήματος. Επί του θέματος αυτού, θα πρέπει να δοθεί ιδιαίτερη προσοχή στα διεθνή δίκτυα ομάδων οπαδών.

3. Θα ήταν σκόπιμο να καταρτιστεί αναλυτική κατάσταση της πολιτικής στον τομέα των μέσων μαζικής ενημέρωσης, προς χρήση των αστυνομικών αρχών των ενδιαφερομένων κρατών, με συστάσεις για μια στρατηγική στον τομέα των μέσων μαζικής ενημέρωσης όσον αφορά τους διεθνείς ποδοσφαιρικούς αγώνες, και δη αγώνες πρωταθλήματος.

4. Θα ήταν σκόπιμο να καθιερωθεί ετήσια συνάντηση εμπειρογνωμόνων για την ανταλλαγή σχετικής εμπειρίας, την ανάπτυξη στθερών επαφών και την εκπόνηση έκθεσης για την κρατούσα κατάσταση.

5. Το Συμβούλιο ζητεί από τα κράτη μέλη να φροντίσουν ώστε τα αποτελέσματα των αναλύσεων και των δράσεων που αναλαμβάνονται σε εθνικό επίπεδο σύμφωνα με τα παραπάνω σημεία να συζητηθούν στα πλαίσια του Συμβουλίου και να υπάρξει έκθεση προς το Συμβούλιο, το βραδύτερο μέσα στο πρώτο εξάμηνο του 1998, συνοδευόμενη, ενδεχομένως, από τις ενδεικνυόμενες προτάσεις για την έκδοση, από το Συμβούλιο, κοινής δράσης.

(1) ΕΕ αριθ. C 131 της 3. 5. 1996, σ. 1.

(2) ΕΕ αριθ. L 147 της 5. 6. 1997, σ. 1.